ตอนที่ 2

“สารวัตรสิงหา” (พาเวล นเรศ) รับคำสั่งด่วนจากส่วนกลางให้ “สารวัตรคิง” (อ็อตโต้ พชร) อดีตคู่หูที่เคยมีปัญหาแตกหักกันในอดีต เข้ามาร่วมทีมเพื่อเร่งปิดคดีฆาตกรรม 7 ศพ ที่กลายเป็นประเด็นสะเทือนขวัญไปทั่วเมือง การกลับมาพบกันอีกครั้งของทั้งสองนายตำรวจ นอกจากจะเต็มไปด้วยแรงกดดันจากภารกิจแล้ว ยังทำให้เห็นรอยร้าวในใจที่ยังไม่สมานและเต็มไปด้วยความอึดอัด!!! แต่ด้วยความเป็นมืออาชีพของสารวัตรสิงหาจึงต้องกลืนความขุ่นเคืองไว้ในใจ และมุ่งมั่นหันมาสะสางภารกิจให้คลี่คลาย จากเบาะแสแรกศพ Transgender หนึ่งในเหยื่อทั้ง 7 ศพ ชี้ไปถึงพิธีกรรมบูชายันต์สุดประหลาด ที่อาจซ่อนคำตอบของความตายทั้งหมดไว้เบื้องหลัง? ด้าน “ธูป” (พูห์ กฤติน) พยานคนสำคัญถูกจับตามองว่าอาจเป็น “กุญแจสำคัญ” ของคดีนี้ หรือจะพลิกกลับกลายเป็นแพะรับบาปหรือไม่? ต้องห้ามพลาด